Det er ikke altid, det er det fedeste at ligge på en sidsteplads - men i denne sammenhæng er det nu ikke så dårligt endda. Læsø Kommune er nemlig den mindst kriminelle kommune i Danmark. Det viser helt nye tal fra Danmarks Statistik. Tallene bygger på antallet af anmeldelser om straffelovsforbrydelser per 1000 indbyggere i alle landets kommuner i fjerde kvartal 2014. Her ligger bundskraberen, Læsø Kommune, med kun en enkelt anmeldelse, mens topscoreren København har 34 forbrydelser per 1000 indbygger. Nordjyllands 'mest' kriminelle kommune er Aalborg. Den nordjyske storby ligger dog helt nede på en 37.-plads af de i alt 98 kommuner i Danmark.

Opsummering:
Læsø Kommune er den kommune i Danmark, som har registreret færrest straffelovsforbrydelser per 1000 indbygger i første kvartal af 2014.